**דרמה – שאלות ממבחני בגרות**

1. על אף גורלם הקודר של רבים מהגיבורים בדרמה המודרנית, יש הטוענים כי הם אינם "גיבורים טראגיים".

דון בקביעה זו על פי המחזה המודרני שלמדת. בדבריך התייחס להיבטים כמו תכונותיו של הגיבור במחזה, גורלו והשינויים בתפיסת עולמו. [2007, כללי]

1. התיאטרון המודרני מציג עולם שערכיו מעורערים.

חווה דעתך על קביעה זו על פי המחזה המודרני שלמדת. בסס את תשובתך על אחת מהתמונות במחזה ועל סיומו. [2008, כללי]

1. באיזו מידה יש לדמות המרכזית במחזה המודרני שלמדת חופש בחירה: האם היא חופשיה לחיות את חייה כרצונה או היא מושפעת מגורמים חיצוניים [כמו חברה, משפחה, נסיבות היסטוריות]? הסבר והדגם את דבריך. [2008, כללי]
2. **בעלת הארמון**/ לאה גולדברג
3. מדוע הפכה לנה ל"בעלת הארמון"?
4. הסבר את הסיבות שהביאו את לנה להחלטה להשתחרר מתפקיד בעלת הארמון. [2008]
5. בחר מיצירה שלמדת דמות אחת שאתה מעריך או שאינך מעריך.

תאר את הדמות והסבר את הדמות והסבר מדוע בחרת בה. בתשובתך התבסס על התנהגות הדמות ועל היחסים שלה עם דמויות אחרות. [2007]

1. **בעלת הארמון/**לאה גולדברג

במערכה הראשונה במחזה מתפתח דיון בין דורה לזאברודסקי על היחס לחפצים ולבניינים עתיקים.

1. מהי העמדה של כל אחד מהם בנוגע לבניינים וחפצים עתיקים?
2. הסבר והדגם כיצד עמדה זו של כל אחד מהם משקפת את היחס לעתידה של לנה. [2007]
3. "**אנטיגונה"/** סופוקלס

קרא את הקטע שלפניך, הלקוח מדברי המקהלה בסיום המחזה "אנטיגונה" וענה:

סוף דבר הכל נשמע:

*שמחת אדם תיכון רק בחכמה*

*והחכמה היא ביראת אלוה.*

*גאה ורם ישפיל עדי עפר*

*לעת שיבה יקנו מוסר ודעת.*

1. הסבר את דברי המקהלה ואת הקשר בינם לבין עלילת המחזה.
2. איזה תפקיד של המקהלה בא לידי ביטוי בקטע זה? הסבר דבריך.
3. הסבר והדגם תפקיד נוסף שיש למקהלה במחזה. [2007]
4. **בעלת הארמון/**לאה גולדברג

זאברודסקי נתפס כ"איש הרע" במחזה, אבל בדמותו ובהתנהגותו אפשר למצוא דברים חיוביים.

הסבר קביעה זו, ובסס אותה על דוגמאות מהמחזה.

1. "**אנטיגונה"/** סופוקלס
2. היימון מנסה להציל את אנטיגונה בשיחה שלו עם אביו. תאר והסבר כיצד הוא עושה זאת.
3. כיצד מגיב קראון לניסיון זה של היימון? הסבר והדגם את דבריך. [2007]
4. ביצירות רבות הדמות המרכזית עוברת שינוי בגלל הקשרים שלה עם דמויות אחרות.

הדגם זאת על פי יצירה אחת שלמדת. [2006]

1. בחר ביצירה אחת שלמדת. לפי יצירה זו, האם בני האדם יכולים לקבוע את גורלם ולשלוט בחייהם? הסבר והדגם את דבריך. [2006]
2. א. תאר נקודת מפנה בעלילה של יצירה אחת שלמדת.
3. מה הם התוצאות של מפנה זה? הדגם את דבריך. [2006]
4. **אנטיגונה**/ סופוקלס

במחזות אלה הנשים מתוארות גם מבחינת היחסים שלהם עם בני המשפחה [כרעיות, כאוהבות, או כבנות] וגם כמי שנלחמות נגד כח שולט, או כמי שנלחמות כדי להשיג כח. הסבר שני היבטים אלה בדמות של אישה במחזה. [2006]

1. מחזות רבים מתארים את המעבר של הגיבור [או הגיבורים] מעיוורון כלפי המציאות לראייה מפוקחת של המציאות. הסבר והדגם תהליך זה על פי המחזה שלמדת. [2006]
2. בחר בשני יסודות גרוטסקיים במחזה "ביקור הגברת הזקנה".

צאר כיצד יסודות אלה באים לידי ביטוי במחזה, והסבר את תרומתם למשמעותו. [2006]

1. **אויב העם**/ איבסן

במהלך עלילת המחזה ד"ר שטוקמן הופך מ"גיבור העם" ל"אויב העם".

1. מי מכנה אותו בכינויים אלה?
2. תאר את השינוי שחל ביחס החברה לד"ר שטוקמן. בסס את דבריך על שתי דמויות מהמחזה [2006]
3. **בעלת הארמון**/ לאה גולדברג
4. הצג את המחלוקת המרכזית בין דורה ובין זאברודסקי.
5. מהיהשקפת העולם המשתמעת מדבריה של כל אחת מהדמויות? הסבר והדגם דבריך. [2006]
6. מה מאפיין את הדמות הראשית במחזה כגיבור טראגי [או גיבורה טראגית]? הסבר והדגם את דבריך. [2006]
7. הסבר את הקשר בין הבעיות שמתוארות ביצירה שבחרת ובין הסיום של היצירה. [2006]
8. בחר בדיאלוג מהמחזה שלמדת. ציין מי המשתתפים בדיאלוג, והסבר כיצד דיאלוג זה מבטא קונפליקט מרכזי במחזה. [2006]
9. המחזה "אנטיגונה" של סופוקלס נכתב לפני מאות שנים, ובכל זאת קורא או צופה בן זמננו יכולים להזדהות איתו ולהבין אותו. הסבר אמירה זו. בתשובתך התייחס לשניים מהמרכיבים: נושא היצירה, קונפליקטים, דמויות. [2005]
10. בשורשיה של כל דרמה מצוי קונפליקט.

מהו הקונפליקט הדרמטי העיקרי באחד המחזות שלמדת? הסבר אם לקונפליקט זה נמצא פתרון במחזה. [2004]

1. בחר בשני פרטים במחזה שלמדת שיש להם משמעות סמלית.

הסבר